Besiki

miniatura|Retrato de Besiki. Lado Gudiashvili (1896–1980)
**Besarion Zakarias dze Gabashvili** (xeorxiano: ბესარიონ ზაქარიას ძე გაბაშვილი), máis coñecido polo sobrenome literario de&nbsp;**Besiki** (), nado en Tbilisi 1750 e finado o 25 de xaneiro de 1791 en Iaşi, foi un poeta, político e diplomático xeorxiano, coñecido como autor de poemas amorosos e odas heroicas.&nbsp;
## Traxectoria 
Besiki procedía dunha familia nobre que afirmaba proceder da antiga cidade palestina de&nbsp;Gibeon&nbsp;e o poeta utilizou o sobrenome Gabaoni, forma xeorxiana de Gibeon e variatne de Gabashvili.

O pai de Besiki, Zakaria, era un sacerdoto ortodoxo xeorxiano, confesor do rei&nbsp;Teimuraz II. Zakaria foi excomungado e desterrado en&nbsp;1764, pero o rei&nbsp;Erekle II&nbsp;permitiu que Besiki permanecese na corte real, onde se educou e comezou a súa carreira de menestrel nas súas primeiras composicións o seu estilo estaba moi influenciado pola poesía persa e o poeta armenio-xeorxiano contemporáneo&nbsp;Sayat-Nova. A pesar da súa curta idade, gañou moitos inimigos na corte polas súas sátiras e polos seus ataques ao &nbsp;Catholicos Anton I. Amais existían rumores que asociaban a Besiki coa irmá de Erekle, Ana, sobre todo polo seu poema დედოფალს ანაზედ ("Á raíña Ana"). En 1777 o Catholicos Anton acusouno de impiedade e denunciouno ao rei, &nbsp;como resultado do conflito, Besiki foi desterrado de&nbsp;Tbilisi e marchou ao reino de&nbsp;Imereti (no oeste de Xeorxia), onde o rei Salomón I lle deu o posto de chanceler, tras a morte do rei serviu no servizo diplomático para o novo rei, Salomón II. Nunha misión no Imperio Ruso para asegurar a protección rusa a Imereti durante a &nbsp;Guerra Ruso-Turca&nbsp;(1787–1792), acompañou durante tres anos ao mariscal de campo&nbsp;Potyomkin na campaña contra o&nbsp;Imperio Otomán, e morreu de xeito sorpresivo en&nbsp;Iaşi, Moldova, onde o enterraron.

## Poesía 
Debido á súa vida turbulenta e as súas viaxes perdéronse moitos dos seus manuscritos, que non publicou en vida, aínda que centos de copias dos seus manuscritos circularon durante décadas despois da súa morte, os títulos e notas de moitos poemas son invencións de copistas afeccionados. Os seus mellores poemas – სევდის ბაღს შეველ ("Entrei nun xardín de melancolía"), მე მივხვდი მაგას შენსა ბრალებსა ("Comprendín as túas acusacións"), შაშვნი შავნი ("Os merlos") e en especial, ტანო ტატანო ("Estatura de beleza") e დედოფალს ანაზედ ("Á raíña Ana") – están dedicados a un apaixonado, e ás veces explíciito, amor erótico cun matiz melancólico e un ton elegante. A súa poesía heroica inclúe os poemas ასპინძისათვის ("Na batalla de Aspindza") e რუხის ომი ("A batalla de Rukhi"), ámbolos dous dedicados ás vitorias xeorxianas sobre as forzas turcas e abkazio-circasianas, respectivamente.&nbsp;Besiki tamén foi un mestre da poesía satírica, რძალ-დედამთილიანი ("A sogra e a nora"), e ჭაბუა ორბელიანზე ("A Chabua Orbeliani"), son dous notorios exemplos. A súa poesía influíu nos poetas románticos xeorxianos de primeiros do século XIX.

## Notas 
## Véxase tamén 
### Ligazóns externas 
* (xeorxiano) Unha colección de poemas de Besiki. *Georgian eBooks*. Biblioteca do Parlamento Nacional de Xeorxia.